Katrine Engberg

**Katrine Engberg** (født 1975) er en dansk krimforfatter og tidligere showdanser, koreograf, skuespiller og sceneinstruktør.

Engberg bor på Østerbro i København. Hun har en sønn med den danske komikeren og skuespilleren Timm Vladimir, de var gift fra 2008 til 2021. Hun giftet seg på nytt i 2023. Hun har utdannelse som danser. blant annet fra Iwanson Contemporary Dance School i München.

## Karriere

### Danser, koreograf og instruktør
Hun har vært showdanser og koreograf på teater og TV, inkludert danske Melodi Grand Prix. I 2014 debuterte hun som teatersjef med forestillingen Rytteriet 2 på Bellevue Teatret og regisserte i 2016 musikalen *Cougars*, som hadde skuespillerne Charlotte Fich, Mette Horn og Anette Støvelbæk i hovedrollene.

### Forfatter
Engberg har skrevet to bøker med selvbiografiske innslag, blant annet en reiseskildring med sin daværende ektemann Timm Vladimir. Hun debuterte i 2016 som krimforfatter med sin første roman *Krokodillevokteren*, om etterforskerne Jeppe Kørner og Anette Werner i København. Dette var den første av i alt fem bøker i Københavnserien. Seriens tre første bøker på norsk var alle blant de mest solgte bøkene i Norge i 2021, med henholdsvis plass 7, 13 og 17 på Den norske Bokhandlerforening sin liste over de mest solgte pocketbøkene.

I 2022 kom den første boken i krimserien med etterforsker Liv Jensen i hovedrollen, *Det brennende bladet*. I denne serien har Engberg latt seg inspirere av sin egen familiehistorie, fra tiden da hennes jødiske besteforeldre på farssiden rømte fra nazistene til Sverige. Filmrettighetene til serien er solgt til Peter Aalbæk hos Zentropa.

## Teaterproduksjoner

* Cirkusrevyen (2004), danser
* Rottefælderevyen (2012), koreograf og instruktørassistent
* Rottefælderevyen (2013), instruktør og koreograf
* Vi veed det ikk.. (2014), koreograf
* Rytteriet 2 (2014), instruktør
* Cabaret (2015), koreograf
* Cougar (2016), instruktør

## Filmografi

### Film

* *Askepop - the movie* (2003), danser
* ''Kvinnen i buret'' (2013), Meretes mor
* *Skytten* (2013), Peter Hostrups kjæreste

### Tv-serier

* *[[Krøniken]]* (2004-2007), danser
* *Maj & Charlie* (2008), Anne, Nicolajs ekskjæreste

## Bibliografi

* *Der findes syv verdenshjørner* *: en rejsedagbog* (2007). MyPlanet. Foto av Timm Vladimir
* *Klap i, hest!* *: indrømmelser fra det perfekte liv* (2012). Lindhardt og Ringhof. Medforfatter: Anne Mette Hancock

### Københavnserien

* *Krokodillevogteren* (2016). Lindhardt og Ringhof. På norsk: *Krokodillevokteren* (2017). Goliat forlag. Oversatt av Ragnhild Aasland Sekne
* *Blodmåne* (2017). People'sPress. På norsk: *Blodmåne* (2018). Goliat forlag. Oversatt av  Ragnhild Aasland Sekne
* *Glasvinge* (2018). People’sPress. På norsk: *Glassvinge* (2019). Capitana forlag. Oversatt av Monica Carlsen
* *Vådeskud* (2019). People'sPress. På norsk: *Vådeskudd* (2021). Capitana forlag. Oversatt av Monica Carlsen
* *Isola* (2020). Alpha. På norsk: Isola (2021). Bonnier norsk forlag. Oversatt av Monica Carlsen

### Liv Jensen-serien

* *Det brændende blad* (2022). Alpha. På norsk: *Det brennende bladet* (2023). Bonnier norsk forlag. Oversatt av Monica Carlsen
* *De hvite nætter* (2023). Alpha. På norsk: *Hvite netter* (2025). Bonnier norsk forlag. Oversatt av Monica Carlsen
* *De uønskedes paradis* (2025). Alpha.

## Referanser


## Eksterne lenker
*